In nomine Domini nostri Jesu Christi. Bernardus Veredunus, commotus exemplo volentium salvare animas suas, proficiscens Jherusalem relinquit honorem suum de Varingis et domum suam de Cluniaco, cum omni suppelleptile domus et ortum qui adheret domui, Teobaudio sororio suo et Girberge sorori sue, tali condicione, ut, si redierit, parcientur per equas partes et reddiderit quindecim solidos Teobbaudo. Si vero obierit, Teobodus et uxor ejus habeant omnia in pace. Concedentibus Armengardi, sorore Bernardi et Vilelmo, filio ejus, et Amico presbitero et Johanne, fratre suo, et matre eorum, Durando Superopus et Bernardo, filio ejus, Durando Exconcio, Petro Cordubano, et Oddone Fabro et Constantino Bernardi, socio suo in itinere eodem, et Arnulfo. Qui hec calumniaverit anathema sit.